wickkiey/tamil-wikipedia-markdown huggingface dataset:
# அ. சிவானந்தன்

**அம்பலவாணர் சிவானந்தன்** (*Ambalavaner Sivanandan*, 20 டிசம்பர் 1923 – 3 சனவரி 2018) இலங்கைத் தமிழ் ஆங்கில எழுத்தாளரும், சமூக, அரசியல் செயற்பாட்டாளரும் ஆவார். இவர் இலண்டனில் இயங்கும் "இன உணர்வுகளுக்கான கல்வி நிலையம்" (*Institute of Race Relations*) என்னும் தனியார் கல்வி அறக்கட்டளையின் இயக்குநராகப் பணியாற்றியவர். இந்த அறக்கட்டளை "இனமும், வகுப்பும்" (*Race and Class*) என்னும் காலாண்டிதழை வெளியிட்டு வந்தது. இவர் சில புதினங்களையும், சிறுகதைகளையும் எழுதியுள்ளார். இவர் எழுதிய முதலாவது புதினம் *When Memory Dies* 1998 ஆம் ஆண்டின் பொதுநலவாய எழுத்தாளர்களுக்கான பரிசைப் பெற்றது. இலங்கையில் பிறந்த இவர் 1958 இனக்கலவவரத்தை அடுத்து புலம் பெயர்ந்து இலண்டனில் வசித்து வந்தார்.  

## வாழ்க்கைக் குறிப்பு
யாழ்ப்பாண மாவட்டம், சண்டிலிப்பாயைப் பிறப்பிடமாகக் கொண்ட அஞ்சல் அலுவலர் அம்பலவாணர் என்பவருக்குப் பிறந்தவர் சிவானந்தன். கொழும்பு புனித யோசப்பு கல்லூரியில் கல்வி கற்றார். இங்கு இவர் தமிழ் மொழியுடன் ஜே. பி. டி சில்வா என்னும் ஆங்கில ஆசிரியரிடம் ஆங்கில இலக்கியமும் கற்றுத் தேர்ந்தார். பின்னர் இலங்கைப் பல்கலைக்கழகத்தில் சேர்ந்து 1945 இல் பொருளியலில் பட்டம் பெற்றார். பட்டப் படிப்பை முடித்து மலையகத்தில் ஆசிரியராகப் பணியாற்றினார். பின்னர் இலங்கை வங்கியில் இணைந்து வங்கி முகாமையாளரானார்.  

1958 இனக்கலவவரத்தால் பாதிக்கப்பட்டு இலண்டனுக்குப் புலம் பெயர்ந்தார். அங்கு மிடில்செக்சு நகர நூலகங்களில் பணியாற்றினார். இறுதியில் மத்திய லண்டன் "இன உணர்வுகளுக்கான கல்வி நிலையத்தில்" (IRR) பிரதம நூலகராகப் பணியாற்றினார்.
# தமிழர் நாடகக் கலை


தமிழர் மரபில் தோன்றி வளர்ந்து நிலைபெற்று நிற்கும் நாடகக்கலையை தமிழர் நாடகக்கலை எனலாம். தமிழ் மரபில் கதை தழுவிவரும் ஆட்டத்தைக் கூத்து என்பர். வசனத்தில் பெரும்பாலும் அமைவதை நாடகம் என்பர். கூத்தும் நாடகமும் நெருக்கமுடைய கலைகள். இவை தமிழர் சூழமைவு கதைகளையும், அழகியலையும், கலைநுட்பத்தையும் வெளிப்படுத்துகின்றன.  

## வரலாறு
*முதன்மைக் கட்டுரை* *தமிழ் நாடக வரலாறு*  

இயல், இசை, நாடகம் என்று முத்தமிழ்களில் ஒன்றாக நாடகத்தை முன்னிறுத்தி தொன்று தொட்டு தமிழர் நாடகக்கலையில் ஈடுபட்டு வருகின்றனர். தொல்காப்பியம், சிலப்பதிகாரம் போன்ற நூல்களில் நாடகம் பற்றி பல குறிப்புகள் உண்டு. எடுத்துக்காட்டாக சிலப்பதிகாரத்தில் தரப்பட்டிருக்கும் நாடக அரங்கம் பற்றிய குறிப்பு பின்வருமாறு: இக்குறிப்பு தமிழர் அன்றே நாடகத்தின் பல கூறுகளை கவனித்து நாடகம் போட்டதைக் குறிக்கலாம்.  

## ஈழத்தமிழ் நாடகங்கள்
*முதன்மைக் கட்டுரை: ஈழத்தமிழ் நாடகங்கள்*  

ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.
# கா. கைலாசநாதக் குருக்கள்

**கா. கைலாசநாதக் குருக்கள்** (K. Kailasanatha Kurukkal **பி:** ஆகத்து 15, 1921 - **இ:** ஆகத்து 8, 2000) இலங்கையைச் சேர்ந்த ஆய்வாளர், பேராசிரியர்.  

## கல்வி
ஆரம்ப கல்வியை யாழ்ப்பாணம் நல்லூர் மங்கையர்க்கரசி வித்தியாசாலையிலும், இடைநிலைக் கல்வியை யாழ். பரமேசுவராக் கல்லூரியிலும் கற்றார். பின்னர் பேராதனை இலங்கைப் பல்கலைக் கழகத்தில் 1948 ஆம் ஆண்டு சமஸ்கிருதத்தில் முதுமாணி பட்டம் பெற்றார். பின்னர் பூனா பல்கலைக்கழகத்தில் இதிகாச புராணங்களிற் காணப்படும் சைவம் பற்றியும், தென்பாரதத்திலும் இலங்கையிலும் நிகழும் சைவக் கிரியைகள் பற்றியும் ஆய்வு செய்து கலாநிதிப் பட்டம் (முனைவர்) பெற்றார்.  
ஆங்கிலம், தமிழ், இலத்தீன், பாளி, வடமொழி ஆகியவற்றில் புலமை மிக்கவர். செருமன், பிரெஞ்சு மொழிகள் தெரிந்தவர்.  

## பேராசிரியராக
இவர் கொழும்புப் பல்கலைக்கழகம், பேராதனைப் பல்கலைக்கழகம் ஆகியவற்றில் சமஸ்கிருத விரிவுரையாளராகப் பணியாற்றினார். யாழ்ப்பாணப் பல்கலைக்கழகம் நிறுவப்பட்டபோது இவர் அதன் இந்து பண்பாட்டுத் துறையின் முதலாவது தலைவராக நியமிக்கப் பட்டார். மேலும் கலைத்துறையின் இணைத் தலைவராக சூன் 1976 தொடக்கம் டிசம்பர் 1978 வரை பணியாற்றினார். அத்துடன் யாழ் பல்கலைக் கழகத்துடன் இணைக்கப்பட்ட இராமநாதன் நுண்கலை அகாதமியின் தலைவராகவும் நியமிக்கப் பட்டார்.  

யாழ்ப்பாணம் பல்கலைக்கழகம் இவரை வாழ்நாள் பேராசிரியராக நியமித்தது. யாழ் பல்கலைக் கழகத்தால் அவ்வாறு முதன்முதலாக நியமிக்கப்பட்டவர் இவரே.  

பேராதனைப் பல்கலைக் கழகத்தில் குறிஞ்சிக் குமரன் கோவில் எழுப்பப் பட்டதற்கு இவரே உந்துசக்தியாக விளங்கினார்.  
- சைவத் திருக்கோயிற் கிரியைநெறி''
- *இந்துப் பண்பாடு சில சிந்தனைகள்*

## இறப்பு
ஆகத்து 8, 2000ல் ஆத்திரேலியா விக்டோரியா மாகாணத்தில் காலமானார்.
# குத்துக்கல்

யில் உள்ள குத்துக்கல்]]  
**குத்துக்கல்** (menhir) அல்லது **நெடுங்கல்** என்பது பெரிய நிலைக்குத்தாக நாட்டப்படுகின்ற தனிக் கல்லாகும். இது வரலாற்றுக்கு முற்பட்ட காலம் முதலாகவே இறந்தோருக்காக அமைக்கப்படும் நினைவுச் சின்னமாகும்.  

## முக்கிய குத்துக்கற்கள்

தற்போது இருப்பவற்றுள் மிகப்பெரிய குத்துக்கல், பிரான்ஸ் நாட்டின் பிரிட்டனியில் உள்ள லோக்காமரியாக்கர் (Locmariaquer) என்னுமிடத்தில் அமைந்துள்ளது. அமைக்கப்பட்டபோது 20 மீட்டர்கள் உயரமாக இருந்திருக்கக்கூடிய இது இன்று நான்கு துண்டுகளாக உடைந்து விழுந்து கிடக்கின்றது. இதனால் இது *பெரிய உடைந்த குத்துக்கல்* எனப்படுகின்றது. முழுக்கல்லாக இருந்தபோது சுமார் 330 தொன்கள் நிறை கொண்டதாக இருந்திருக்கும் எனக் கணிக்கப்பட்டுள்ள இது, இயந்திர வலுவின் உதவியின்றி மனிதனால் நகர்த்தப்பட்ட, உலகிலேயே இரண்டாவது அதிக பாரமான பொருள் என்று கூறப்படுகின்றது.  
பிரிட்டனியில் உள்ள கர்னாக் கற்கள் (Carnac stones) எனப்படும் குத்துக்கல் தொகுதி மிகவும் பிரபலமானது. இங்கே 3000 க்கு மேற்பட்ட குத்துக்கற்கள் மூன்று பிரிவுகளாக ஒழுங்கு படுத்தப்பட்டுப் பல கிலோமீட்டர் தூரத்துக்கு வரிசையாக அடுக்கப்பட்டுள்ளன.  

## குத்துகல் வழிபாடு
குத்துக்கல்லைத் தமிழகத்தில் முன்னோர்களாக நினைத்து வணங்கி வழிபட்டு வந்துள்ளனர். சேலம் நகரின் அம்மாப்பேட்டை எனுமிடத்தில் குத்துக்கல்லை கூச்சிக்கல் முனியப்பன் என்ற பெயரில் வழிபடுகின்றனர். நெல்லை மாவட்டம் சமூகரெங்கபுரம் எனும் ஊரில் உள்ள குத்துகல்லை குத்துக்கல் மாடசுவாமி என்று வழிபடுகின்றனர்.
# கர்னாக் கற்கள்


**கர்னாக் கற்கள்** (Carnac stones) என்பது, பிரான்ஸ், பிரிட்டனியிலுள்ள கர்னாக் என்னும் ஊரைச் சுற்றிலும் அசாதாரணமாக அடர்ந்து காணப்படுகின்ற பெருங்கற்காலக் களங்களைக் குறிக்கின்றது. இங்கே, கல்திட்டைகள், குத்துக்கற்கள் போன்ற 3000 க்கும் மேற்பட்ட வரலாற்றுக்கு முற்பட்ட பெருங்கல் சின்னங்கள் காணப்படுகின்றன. இவையனைத்தும் உள்ளூரில் கிடைக்கும் பாறைகளிலிருந்து உடைத்து எடுக்கப்பட்டு, பிரிட்டனியின் *செல்ட்டிக்*குகளுக்கு முற்பட்ட மக்களால் அமைக்கப்பட்டவை. இதுவே இத்தகையவற்றுள் உலகிலேயே மிகப்பெரிய தொகுதியாகும்.
# நேர்மின்னி

| நேர்மின்னி (புரோத்தன்) |  |
| --- | --- |
| (படத்தில்) நேர்மின்னியின் குவார்க்கு அமைப்பு |  |
| அணுவடித்துகள் |  |
| ஃபெர்மியான் |  |
| ஹாடுரான் |  |
| பாரியான் |  |
| அணுக்கருனி |  |
| *நேர்மின்னி* (புரோத்தன்) | } |
|-  
|-  
! bgcolor=#efefef | பண்புகள்  
|-  
|-  
| திணிவு (பொருண்மை): | 1.672 621 71(29) × 10<sup>−27</sup>
கிலோ.கி (kg) |
| --- | --- |
| 938.272 029(80) MeV/c<sup>2</sup> |  |
| 1.007 276 466 88(13) amu |  |
| மின்மம்: | 1.602 176 53(14) × 10<sup>−19</sup> C |
| ஆரம்: | about 0.8×10<sup>−15</sup> m |
| தற்சுழல்: | ½ |
| குவார்க்
கட்டமைப்பு: | 1 கீழ் குவார்க்,
2 மேல் குவார்க் |
| } |  |
|}  

**நேர்மின்னி** (proton, புரோத்தன்) என்பது அணுக்கருவின் உள்ளே இருக்கும் நேர்மின்மம் கொண்ட ஓர் அணுக்கூறான துகள் ஆகும். நேர்மின்னியின் மின்ம அளவானது 1.602 × 10<sup>−19</sup> C கூலாம் ஆகும். இதுவே ஓர் அடிப்படை மின்ம அலகும் ஆகும். இதன் திணிவு (பொருண்மை) 1.672 621 71(29) × 10<sup>−27</sup> கிலோ கிராம் (kg) ஆகும். இது ஓர் எதிர்மின்னியின் திணிவைக் காட்டிலும் 1836 மடங்கு அதிகம் ஆகும். நேர்மின்னி ஒரு உறுதியான அணுத்துகள் (துணிக்கை) எனக் செயல்முறை ஆய்வுகள் காட்டுகின்றன. இதன் அரைவாழ்வுக் காலத்தின் மிகக் குறைந்த எல்லை ஏறத்தாழ 10<sup>35</sup> ஆண்டுகள் எனக் கணித்துள்ளனர்  

எல்லா அணுக்களிலும் இந்த நேர்மின்னியானது பல்வேறு எண்ணிக்கைகளில் அணுக் கருவினுள் இருக்கும். ஹைட்ரஜன் அணுவில் ஒரே ஒரு நேர்மின்னிதான் அணுக்கருவில் இருக்கும். ஓர் அணுவின் கருவினுள் எத்தனை நேர்மின்னிகள் இருக்கின்றன என்பதே அவ் அணுவின் அணுவெண் எனப்படுவது. இருவேறு அணுக்கள் ஒரே எண்ணிக்கையில் நேர்மின்னிகள் கொண்டு இருக்கலாகாது. எனவே ஒரு பொருளானது மற்றொரு பொருளில் இருந்து வேறுபடுவது என்பது அடிப்படையில் இந்த நேர்மின்னி எண்ணிக்கையில்தான் அடங்கும். ஒரு அணுவானது தங்க அணுவா, வெள்ளி அணுவா, கரிம அணுவா என்பதெல்லாம், அவ்வணுவில் எத்தனை நேர்மின்னிகள் இருக்கின்றன என்பதைப் பொருத்தே அமையும்.  

எந்த ஓர் அணுவிலும், அதிலிருக்கும் ஒவ்வொரு நேர்மின்னிக்கும் எதிராக ஒரு எதிர்மின்னி இருப்பது அடிப்படையான தேவை ஆகும். ஏனெனில் அணுக்கள் தன் இயல்பான நிலையில் மின்மம் அற்ற ஒன்றாகும். நேர்மின்னியின் நேர்மின்மமானது எதிர்மின்னியின் எதிர்மின்மத்தால் முழு ஈடாக்கி மின்மம் அற்று இருக்கும். உராய்வு அல்லது வேதியியல் வினை முதலிய எக் காரணத்தினாலும் எதிர்மின்னிகள் ஓர் அணுவில் இருந்து பிரிய நேர்ந்தால், அவ் அணுவானது மின்மமாக்கப்படும்.  

நேர்மின்னி அல்லது எதிர்மின்னியின் எண்ணிக்கையைக் கொண்டு இயற்கையில் 94 வகையான வெவ்வேறு அணுக்கள் உள்ளனவென்று கண்டுள்ளனர். இவை தவிர, இன்று செயற்கையாகவும் மிகக் குறுகிய காலமே சேர்ந்திருக்கும் செயற்கை அணுக்களையும் அறிவியல் அறிஞர்கள் ஆக்கியுள்ளனர்.  

## வரலாறு

நியூசிலாந்து நாட்டைச் சேர்ந்த எர்ணஸ்ட் ரதர்ஃவோர்டு அவர்கள் 1918ல் நேர்மின்னியைக் கண்டுபிடித்ததாகக் கொள்வர். இவர் நைட்ரஜன் வளிமத்தூடே ஆல்ஃவா கதிர்களைச் செலுத்தியபோது, வெளியேறிய கதிரில் ஹைட்ரஜன் அணுக்கான சிறப்புப் பண்புகள் இருப்பது தெரியவந்தது. இதிலிருந்து நைட்ரஜன் அணுவில் ஹைட்ரஜன் அணுவின் கரு இருத்தல் வேண்டும் என உய்த்துணர்ந்தார். எனவே, "ஹைட்ரஜன் அணுவின் அணுவெண்ணாகிய 1 (ஒன்று) என்பது ஹைட்ரஜன் அணுவில் உள்ள நேர்மின்னியின் எண்ணிக்கை, எனவே அது ஓர் அடிப்படைத் துகள்" என்றார்.  

## அடிக்குறிப்புகள்

## வெளியிணைப்புகள்
- Particle Data Group
# தமிழர் குறியீடுகள்


ஒவ்வொரு இனமும், குமுகமும் (சமூகமும்) தங்களுக்குள், தங்களுடையதாகக் கருதப்படும் சில வாழ்க்கை, பண்பாட்டு அடையாளக் கூறுகள் இருக்கும். அப்படித் தமிழர்கள் தங்களுடைய அடையளக்கூறுகளாகக் கருதப்படுவவை இங்கே தமிழர் குறியீடுகள் என்று பட்டியலிடப்பட்டுள்ளது. இவை பொருள்களாவோ, கருத்தாகாவோ, கருத்தோவியங்களாகவோ இருக்கலாம். இவற்றுள் சிலவோ பலவோ தமிழர்களுக்கு மட்டுமே உரித்தானது என்று கருத இயலாது, எனினும் தமிழர்கள் அவற்றை தம் பண்பாட்டோடு ஆழமான நெருக்கம் உடையனவாகக் கருதுகிறார்கள்.  

- நிறங்கள்: பச்சை, நீலம், வெள்ளை, கறுப்பு, சிவப்பு, மஞ்சள்
- உயிரினங்கள்: மீன், புலி, யானை, பசு, மாடு, ஆடு, மான், காகம், மயில், கோழி,
- பூக்கள்: செவ்வரத்தம் பூ, தாமரைப் பூ, மல்லிகை, அந்திப் பூ
- கருவிகள்: ஏர், வேல், வில்
- இசைக்கருவிகள்: யாழ், பறை, சங்கு, வீணை
- எழுத்துக்கள்: ழ, தமிழ், ஓம்
- குத்துவிளக்கு
- கும்பிடுதல்
- கொடிகள்: மீன் கொடி, விற் கொடி, புலிக் கொடி, சூரியக் கொடி, இலை, பனைக் கொடி, நெல்
- பரதம் ஆடும் பெண்
- கை கூப்பும் பெண்
- சங்கு ஒலிக்கும் ஆண்
- கோபுரம், கோயில்,
- நடராஜர் சிலை
- குறள், வள்ளுவர்
- நூல்
- கப்பல், பாய்மரக்கப்பல்
- கும்பம்
- மாலை
- வெற்றிலை பாக்குத் தட்டம்
- கோலம்
- நிறைகுடம் (பூரணகும்பம்)
- அரசானைப் பானை, பானை
- பலசரக்குகள்: மஞ்சள், மிளகு, சுண்ணாம்பு

## தாவரங்கள்
- பனை
- நெல்
- வாழை
- தென்னை
- பூவரசு
- மா
- பலா
- வெற்றிலை

## உசாத்துணைகள்
- பக்தவத்சல பாரதி. (2005).* மானிடவியல் கோட்பாடுகள்*. புதுவை: வல்லினம் பதிப்பகம்
# இந்திரன் அமிர்தநாயகம்

**இந்திரன் அமிர்தநாயகம்** (பி. 1960, கொழும்பு, இலங்கை). இவர் ஆங்கிலம், பிரெஞ்சு மற்றும் இஸ்பானிய மொழிகளில் எழுதும் கவிஞர். *கை அமிர்தநாயகத்தின்*(Guy Amirthanagam) மகன். அமெரிக்க அரசின் தூதுவரக அதிகாரியாகவும் பணியாற்றுகிறார்.  

இந்திரன் அமிர்தநாயகத்தின் *The Elephants of Reckoning* 1994-இல் பற்றர்சன் கவிதைப் பரிசை (*Paterson Poetry Prize*)வென்றிருக்கிறது. *E; Infierno De los Pajaros* என்ற தலைப்பில் இவருடைய இஸ்பானியக் கவிதைத்தொகுப்பு வெளியாகியிருக்கிறது. *Ceylon R.I.P.*, இவருடைய இன்னுமொரு கவிதைத்தொகுப்பு. இவருடைய *So Beautiful* கவிதை PBS-இன் *The United States of Poetry* என்னும் தொடரில் இடம்பெற்றிருக்கிறது. ஆகஸ்ட், 1999-இல் யூனிவி்ஷன், ஒரு செய்தித்தொகுப்பில் இவருடைய ஸ்பானிஷ் கவிதைகளைப் பயன்படுத்தியிருக்கிறது.  

இவைபோக, The United States of Poetry, ALOUD: Voices from the Nuyorican Cafe, The Open Boat: Poems from Asian America, The Nuyorasian Anthology, Black Lightning, Living in America, The Four Way Reader #1 ஆகிய தொகுப்புகளிலும் இவருடைய கவிதைகள் இடம்பெற்றிருக்கின்றன.
# முல்லைத் தமிழர்


**முல்லைத் தமிழர்** எனப்படுவோர் முல்லைச் சூழமைவில் வசிக்கும் தமிழர்களைக் குறிக்கும். காடும் காடு சார்ந்த இடமும் முல்லை எனப்படும். "காடு கொன்று நாடாக்கி, குளந்தொட்டு வளம் பெருக்கிய தமிழ் மக்கள், காடுகளைக் குறிக்கும் பலவகைச் சொற்களால் ஆன பெயர்களையே பல முல்லைநிலச் சிற்றூர்களுக்கு இட்டு வழங்கினர்."
# கோணங்கி


**கோணங்கி** ஒரு தமிழ் எழுத்தாளர் ஆவார். இவரது இயற்பெயர் இளங்கோ.  

## வாழ்க்கைக் குறிப்பு
1958-ஆம் ஆண்டில் நென்மேனி மேட்டுப்பட்டி என்னும் கிராமத்தில் பிறந்தவர். சுதந்திரப் போராட்ட வீரரான மதுரகவி பாஸ்கர தாஸ் இவரது தாய்வழி தாத்தா ஆவார். இவர் எம். எஸ். சண்முகம், சரஸ்வதி இணையருக்கு மகனாகப் பிறந்தார். இவரது தந்தை, அண்ணன் ச. தமிழ்ச்செல்வன் ஆகியோர் எழுத்தாளர்கள். தம்பி முருகபூபதி தமிழின் முக்கியமான நாடகக் கலைஞர். கோவில்பட்டியில் வாழ்ந்து வரும் இவர் கூட்டுறவு சங்கம் ஒன்றில் பணி செய்தவர்.  

## இலக்கியப் பணி
1980-களின் தொடக்கத்திலிருந்து எழுதி வருபவர். கவிஞர் பிரம்மராஜன் நடத்திய *மீட்சி* இதழில் புதிதாக எழுதத் தொடங்கியவர். தமக்கென்று தனித்த நடையை உருவாக்கியிருப்பவர். *கல்குதிரை* என்ற சிற்றிதழின் ஆசிரியர் இவர். தமிழ் எழுத்தாளர் நகுலன், ருஷ்ய எழுத்தாளர் பியோதர் தஸ்தயெவ்ஸ்கி, லத்தீன் அமெரிக்காவைச் சேர்ந்து ஸ்பானிஷ் மொழியில் எழுதும் கபிரியேல் கார்சியா மார்க்கேஸ் ஆகியோருக்கு *கல்குதிரை* சிறப்பிதழ் கொணர்ந்தவர். பெரும்பத்திரிகைகள் மற்றும், வணிக இதழ்களில் இவர் எழுதுவதில்லை. ஓரிடத்தில் நில்லாது நிலையற்ற நிலையில் வாழ்பவர்; இலக்கியவாதிகளின் நண்பர். *பாழி*, *பிதிரா*, *த, நீர்வளரி* என்ற இவருடைய நான்கு நாவல்களும் புதிய கதைசொல்லும் முறையில் எழுதப்பட்டு கவனம் பெற்றவை. இவரைப் பற்றி விமர்சகர்கள் நாகார்ஜுனன், எஸ். சண்முகம் ஆகியோர் எழுதியிருக்கிறார்கள். இவருடைய முதல் ஐந்து சிறுகதை நூல்கள் யாவும் தொகுக்கப்பட்டுள்ளன.
# விக்கிப்பீடியா:ஆண்டு நிறைவுகள்/பெப்பிரவரி 12


**பெப்ரவரி 12**: டார்வின் நாள், செங்கை நாள்  
- 1502 &ndash; எசுப்பானியாவின் காஸ்டில் அரசி முதலாம் இசபெல்லா அவ்விராச்சியத்தில் உள்ள அனைத்து முசுலிம்களையும் கிறித்துவத்திற்கு மாற உத்தரவிட்டார்.
- 1689 &ndash; ஐக்கிய இராச்சியத்தின் கடைசி கத்தோலிக்க மன்னர் இரண்டாம் யேம்சு 1688 இல் பிரான்சுக்கு தப்பியோடியமை முடி துறந்ததாகக் கருதப்படும் என இங்கிலாந்து நாடாளுமன்றம் தீர்மானித்தது.
- 1909 &ndash; நியூசிலாந்தின் *பென்குயின்* என்ற பயணிகள் கப்பல் வெலிங்டன் துறைமுகத்துக்கு அருகே மூழ்கி வெடித்ததில் 75 பேர் உயிரிழந்தனர்.
- 1994 &ndash; நோர்வே தேசிய அருங்காட்சியகத்தினுள் நுழைந்த நால்வர் எட்வர்ட் மண்ச்சின் புகழ்பெற்ற *அலறல்* ஓவியத்தைத் திருடிச் சென்றனர்.
- 2001 &ndash; நியர் சூமேக்கர் என்ற விண்கலம் 433 ஈரோஸ் என்ற சிறுகோளில் தரையிறங்கியது. சிறுகோள் ஒன்றில் தரையிறங்கிய முதலாவது விண்கலம் இதுவாகும்.
- 2016 &ndash; 1054 ஆம் ஆண்டில் இடம்பெற்ற பெரும் சமயப்பிளவிற்குப் பின்னர் முதற்தடவையாக திருத்தந்தை பிரான்சிசு, மாஸ்கோவின் மறைமுதுவர் கிரீல் ஆகியோர் சந்தித்து கூட்டறிக்கை ஒன்றை விடுத்தனர்.
**ஜி. யு. போப்** (படம், இ.&nbsp;1908) **முருகதாசன்** (இ.&nbsp;2009) **சங்கரலிங்கம் ஜெகந்நாதன்** (இ.&nbsp;2013)
# விக்கிப்பீடியா:முதற்பக்கக் கட்டுரைகள்/பெப்ரவரி 11, 2007


நெற் பயிர் அறுவடைக்குப் பின் அதன் தாள் உலர்த்தப்பட்டு கால்நடைகளுக்கு (குறிப்பாக மாடுகளுக்கு) உணவாகப் பயன்படுத்தப்படுகிறது. இது **வைக்கோல்** என்று அழைக்கப்படுகிறது. வைக்கோல், அதன் உலர்ந்த நிலையிலேயே கால்நடைகளால் விரும்பி உண்ணப்படுகிறது. ஆகையால், உழவர்கள் வைக்கோல் ஈரப்படாமலும் மழையில் நனையாமலும் காக்க முயல்வர். அப்படி ஈரப்பட்டாலும் வெயிலில் ஓரிரு நாட்கள் காய வைப்பதன் மூலம் வைக்கோலை உலர வைத்து கால்நடைகளுக்கு உண்ணத் தர முடியும். ஓரிடத்தில் குவித்து வைக்கப்பட்ட வைக்கோலை **வைக்கோல் போர்** அல்லது **வைக்கோல் படப்பு** என்பர். அவ்வாறு குவித்து வைத்த வைக்கோல் காற்றில் பறந்து விடாமல் காக்க, வைக்கோல் போரை சுற்றி வைக்கோலாலே பின்னப்பட்ட வைக்கோல் **பிறியை** சுற்றி வைப்பர். வைக்கோல் போர்களை, தானிய மூட்டைகளை பாதுகாப்பாக ஒளித்து வைக்கும் கிடங்காகவும் உழவர்கள் பயன்படுத்துவர். இது தவிர வைக்கோலை குடிசைகளின் மேலும் இட்டு கூரை கட்டுமானப் பொருளாகப் பயன்படுத்துவதும் உண்டு.  
---

*மணக்கோலம்* என்ற சொல்லில் வருவது போல **கோலம்** என்பது பொதுப்படையாகத் தோற்றம் அல்லது வடிவம் என்று பொருள்படும். எனினும் கோலம் என்று சொல்லும்போது, பெரும்பாலும் நினைவிற்கு வருவது, வீட்டு வாயில்களிலே அரிசி மா அல்லது வேறு பொடிகளைப் பயன்படுத்தி வரையப்படும் கோலங்களே ஆகும். தமிழ்நாடு, இலங்கை போன்ற இடங்களில், கோலங்கள் அரிசிமா, முருகைக்கற்பொடி போன்ற வெண்ணிற உலர்வான பொடிகளைக் கொண்டு வரையப்படுகின்றன. பொதுவாக வெளியே தளர்வான மண்தரையாயின், நீர் தெளித்துப் புழுதி அடக்கப்படும். பின்னர் பெருவிரலுக்கும், ஆள்காட்டி விரலுக்கும் இடையில் சிறிதளவு உலர் பொடியை எடுத்து, விரல்கள் நிலத்தில் படாமல், நிலத்துக்கு அரையங்குல உயரத்திலிருந்து, ஏற்கெனவே எண்ணியபடியான வடிவம் கிடைக்கும் வகையில், பொடியைத் தூவிச் செல்வார்கள்.
# பனங்காய்ப் பணியாரம்


**பனங்காய்ப் பணியாரம்** அல்லது **பனங்காய்ப் பணிகாரம்** என அழைக்கப்படுவது, பனம்பழத்தின் களியில் இருந்து செய்யப்படும் ஒருவகை உணவுப் பண்டம் ஆகும். பனம்பழத்தின் களியை அடுப்பில் இட்டுக் காய்ச்சி, அதனுடன் அரிசி மா, சர்க்கரை போன்றவைகளையும் நீருடன் சேர்த்துப் பிசைந்த கலவையைச் சிறுசிறு உருண்டைகளாக எண்ணெயில் பொரிப்பதன் மூலம் இது ஆக்கப்படுகின்றது.  

பெருமளவில் பனைகள் காணப்படுகின்ற இலங்கையின் யாழ்ப்பாணப் பகுதியில் பனங்காய்ப் பணியாரம் ஒரு சிற்றுண்டியாக உண்ணப்படுகின்றது.
# வில்லார்ட் ஃபிராங்க் லிப்பி


**வில்லார்ட் ஃபிராங்க் லிப்பி** (Willard Frank Libby, டிசம்பர் 17, 1908 – செப்டெம்பர் 8, 1980) ஒரு அமெரிக்க இயற்பிய வேதியியலாளர் ஆவார். தொல்லியல் துறையில் புரட்சிகரமான மாற்றத்தை உருவாக்கிய கதிரியக்கக்கரிமக் காலக்கணிப்பு முறையின் வளர்ச்சியில் இவருக்கு இருந்த பங்கு காரணமாக இவர் புகழ் பெற்றார்.  

இவர் கொலராடோவிலுள்ள *கிராண்ட் வலி* (Grand Valley) என்னுமிடத்தில் பிறந்தார். கலிபோர்னியா பல்கலைக்கழகத்தில் இருந்து 1931 ஆம் ஆண்டில் இளநிலைப் பட்டத்தையும், 1933 ஆம் ஆண்டில் வேதியியலில் முனைவர் பட்டத்தையும் பெற்றார். அங்கேயே விரிவுரையாளராகச் சேர்ந்துகொண்ட லிப்பி, பின்னர் துணைப் பேராசிரியரானார்.  

1960 இல் வேதியியலுக்கான நோபல் பரிசு பெற்றார்.
# திணிவெண்

**பொருண்மை எண்** *(mass number)* அல்லது **பொருள்திணிவெண்** (குறியீடு அல்லது **அணுப் பொருண்மை எண்** அல்லது **அணுக்கருவன் எண்** என்பது அணுக்கருவில் உள்ள முன்மிகள் (protons), நொதுமிகள் (neutrons) (இவை கூட்டாக அணுக்கருவன்கள் எனப்படும்) ஆகியவற்றின் எண்ணிக்கை ஆகும். இது தோராயமாக அணுப் பொருண்மைக்குச் (ஓரகத்திப் பொருண்மைக்குச்*-isotopic* mass) சமமாகும். இது அணுப் பொருண்மை அலகுகளில் கூறப்படுகிறது. அணுக்கருவின் (முழு அணுவின் அல்லது மின்னணுவின்) முன்மிகளும் நொதுமிகளும் எனும் இருவகைகளும் அடர்மிகள் எனப்படுவதால், பொருண்மை எண் *A*, அடர்மி எண் (baryon number) *B* இரண்டும் முற்றொருமித்தன ஆகும். பொருண்மை எண் ஒரு வேதித் தனிமத்தின் ஒவ்வொரு ஓரகத்திகளுக்கும் வேறுபடும்; பொருண்மை எண்ணுக்கும் அணு எண்ணுக்கும் (*Z*) உள்ள வேறுபாடு நொதுமி எண் (*N*) எனப்படுகிறது. இது அணுக்கருவில் உள்ள நொதுமிகளின் எண்ணிக்கைக்குச் சமமாகும்: .  

பொருண்மை எண் தனிமக் குறியீட்டின் பின்னரோ அல்லது அதன் இடது புறமேலொட்டாகவோ எழுதப்படும். எடுத்துக்காட்டாக, கரிமத்தின் பொது ஓரகத்தி கரிமம்-12, அல்லது என எழுதப்படும்; இதில் ஆறு முன்மிகளும் ஆறு நொதுமிகளும் அமைகின்றன. முழு ஓரகத்திக் குறியீடு அணு எண்ணை (*Z*) தனிமக் குறியீட்டின் இடது அடிக்குறியீடாக பொருண்மை எண்ணுக்கு நேர்கீழாக குறிப்பிடப்படும்: .
# கடுங்கோன் (இடைக்காலம்)


**கடுங்ககோ அல்லது கடுங்கோன்**, களப்பிரர் ஆட்சியிலிருந்து பாண்டிய நாட்டை மீட்டெடுத்த பாண்டிய மன்னன் ஆவான். கி.பி. 575 ஆம் ஆண்டளவில் மதுரை வவ்விய கருநடர் வேந்தனை விரட்டியடித்து மதுரையைத் தலைநகராக்கி முடிசூட்டிக் கொண்டான். பாண்டிய நாடு முழுவதனையும் தன் ஆட்சிக்குள் கொண்டும் வந்தான். இவனது ஆட்சி கி.பி.575 முதல் 600 வரை நீடித்ததாகக் கருதப்படுகின்றது. இவனைப் பற்றிய செய்திகள் பலவற்றையும் வேள்விக்குடி செப்பேடுகள் சிறப்பித்துக் கூறுகின்றன அவையாவன:-  

இப்பாடல் வரிகள் களப்பிரன் பாண்டிய நாட்டைக் கைக்கொண்டான், கதிரவன் போன்ற பாண்டியன் ஒடுங்கா மன்னர் ஒளிநகர் அழித்த கடுங்கோன் என்றும், கதிர்வேல் தென்னன் என்றும், செங்கோல் ஓச்சியவன் என்றும் உலகப் பெண் உரிமையைத் தனதாக்கிக் கொண்டவன் என்றும் சிறப்பிக்கப்படுகின்றான். வீரத்தால் களப்பிரரை வென்றான் புகழால் தமிழை நிலைபெற வைத்தான் எனவும் மெய்ச்சப்படுகின்றான்.  

## அடிக்குறிப்பு
# அவனி சூளாமணி


**அவனி சூளாமணி** கி.பி.600 முதல் - 625 வரை பாண்டிய நாட்டை ஆட்சி புரிந்த பாண்டிய மன்னனாவான். தமிழகத்தின் வட பகுதியில் அப்போது பல்லவ மன்னனாகச் சிம்மவிஷ்ணு ஆட்சி செய்து வந்தான். சிம்ம விஷ்ணு பாண்டியரை வென்றதாக இரண்டாம் நந்திவர்மன் காலத்துக் காசாக்குடிப் பட்டயத்தில் கூறப்பட்டுள்ளது. இவனது காலம் முதல் பாண்டிய மன்னர்கள் மாறவர்மன், சடையவர்மன் என்னும் பட்டங்களைப் புனைந்து கொண்டார்கள்.  

பாண்டியன் கடுங்கோனின் மகனாவான் இவன் என்று வேள்விக்குடிச் செப்பேடு பின்வரும் வரிகளின் மூலம் கூறுகின்றது.  
"குறுநில மன்னர்களை அடக்கியவன், குறும்புகளை அழித்தவன், செங்கோல் ஓச்சியவன், உலகம் முழுதையும் வெண்கொற்றக் குடைநிழலில் தங்க வைத்தவன், மானத்தைக் காத்தவன் மரபிலே வந்தவன், ஒடுங்கா பகை மன்னர்களை ஒடுக்கியவன், வீரமும், ஈரமும் புகழும் உடையவன்". இப்படிக்கூறும் இப்பாடல் வரி அவனி சூளாமணியின் தந்தையையும் இவனையும் குறித்துப் பாடப்பட்டுள்ளது குறிப்பிடத்தக்கது. உலகத்திற்கே சூளாமணி போன்றவனாகத் திகழ்ந்தான் இவன் என்பது குறிப்பிடத்தக்கது.
# தமிழ்த் திரைப்படங்களின் பட்டியல், 1992



1992 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அக்னி பார்வை
1. அண்ணன் என்னடா தம்பி என்னடா
1. அண்ணாமலை
1. அபிராமி
1. அம்மா வந்தாச்சு
1. அமரன்
1. அரிகரபுத்திரன்
1. அவள் ஒரு வசந்தம்
1. அன்னையின் மடியில்
1. அன்னைவயல்
1. ஆவாரம் பூ
1. இது நம்ம பூமி
1. இதுதாண்டா சட்டம்
1. இளவரசன்
1. இன்னிசை மழை
1. உயிரில் ஒரு ராகம்
1. உரிமை ஊஞ்சலாடுகிறது
1. உன்னை வாழ்த்திப் பாடுகிறேன்
1. உனக்காக பிறந்தேன்
1. ஊர் மரியாதை
1. ஊர்பஞ்சாயத்து
1. எங்க வீட்டு வேலன்
1. எல்லைச்சாமி
1. என்றும் அன்புடன்
1. ஏர்முனை
1. ஒண்ணா இருக்க கத்துக்கணும்
1. கலிகாலம்
1. கவர்மெண்ட் மாப்பிள்ளை
1. கஸ்தூரி மஞ்சள்
1. காசு தங்க காசு
1. காவல் கீதம்
1. காவலுக்கு கண்ணில்லை
1. காவியத் தலைவன்
1. கிழக்கு வீதி
1. கிழக்கு வெறுத்தாச்சு
1. கோட்டை வாசல்
1. கௌரி மனோகரி
1. சகலகலா வாண்டு
1. சத்தியம் அது நிச்சயம்
1. சாமுண்டி
1. சிங்கார வேலன்
1. சிவசங்கரி
1. சிவந்த மலர்
1. சிவப்பு பறவை
1. சின்ன கவுண்டர்
1. சின்ன சிட்டு
1. சின்ன பசங்க நாங்க
1. சின்னத்தாயி
1. சின்னப்பூவே
1. சின்னமருமகள்
1. சின்னவர்
1. சுகமான சிமைகள்
1. சுந்தரகாண்டம்
1. சுயமரியாதை
1. சூரியன்
1. செண்பகத் தோட்டம்
1. செந்தமிழ் பாட்டு
1. செம்பருத்தி
1. சேவகம்
1. சோலையம்மா
1. டேவிட் அங்கிள்
1. தங்க மனசுக்காரன்
1. தங்கராசு
1. தம்பி பொண்டாட்டி
1. தமிழ் பொண்ணு
1. தலைவாசல்
1. தாய்மொழி
1. தாலி கட்டிய ராசா
1. திருமதி பழனிச்சாமி
1. திலகம்
1. தூரத்து சொந்தம்
1. தெய்வ வாக்கு
1. தெய்வக்குழந்தை
1. தெற்கு தெரு மச்சான்
1. தேவர் மகன்
1. தேவர் வீட்டு பொண்ணு
1. நட்சத்திர நாயகன்
1. நாங்கள்
1. நாடோடித் தென்றல்
1. நாடோடிப் பாட்டுக்காரன்
1. நாளைய செய்தி
1. நாளைய தீர்ப்பு
1. நானே வருவேன்
1. நீங்க நல்லா இருக்கணும்
1. நெஞ்ச தொட்டு சொல்லு
1. பங்காளி
1. பட்டத்து ராணி
1. பரதன்
1. பாண்டித்துரை
1. பாண்டியன்
1. பாலைவன ராகங்கள்
1. பிரம்மச்சாரி
1. புது வருஷம்
1. புதுசா படிக்கிறேன் பாட்டு
1. புருஷன் எனக்கு அரசன்
1. பெரிய கவுண்டர் பொண்ணு
1. பொண்டாட்டி ராஜ்யம்
1. பொண்ணுக்கேத்த புருஷன்
1. போக்கிரி தம்பி
1. போங்கடா நீங்களும் உங்க அரசியலும்
1. மகுடம்
1. மங்கல நாயகன்
1. மன்னன்
1. மாதா கோமாதா
1. மாப்பிள்ளை வந்தாச்சு
1. மிஸ்டர் பிரசாத்
1. மீரா
1. முதல் குரல்
1. முதல் சீதனம்
1. மூன்றாம் படி
1. மௌன மொழி
1. ராசுக்குட்டி
1. ரிக்சா மாமா
1. ரெண்டு பொண்டாட்டி காவல்காரன்
1. ரோஜா
1. வசந்த மலர்கள்
1. வண்ண வண்ண பூக்கள்
1. வா வா வசந்தமே
1. வானமே எல்லை
1. வில்லுப்பாட்டுக்காரன்
1. ஜோடி சேர்ந்தாச்சு

---
# தமிழ்த் திரைப்படங்களின் பட்டியல், 1991



1991 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அவள்
1. அர்ச்சனா ஐ. ஏ. எஸ்.
1. அன்பு சங்கிலி
1. அபூர்வ ராகம்
1. அதிகாரி
1. அழகன்
1. அண்ணன்
1. அன்புள்ள தங்கச்சிக்கு
1. ஆடி விரதம்
1. ஆயுள் கைதி
1. ஆசைக்கிளியே கோபமா
1. ஆத்தா உன் கோயிலிலே
1. இதய ஊஞ்சல்
1. இதய வாசல்
1. இதயம்
1. இரவு சூரியன்
1. இரும்புப் பூக்கள்
1. ஈஸ்வரி
1. ஈரமான ரோஜாவே
1. உருவம்
1. உயிரோவியம்
1. ஊரெல்லாம் உன் பாட்டு
1. என் ராசாவின் மனசிலே
1. என் பொட்டுக்கு சொந்தக்காரன்
1. எங்க ஊர் சிப்பாய்
1. என்னருகில் நீ இருந்தால்
1. ஐம்பதிலும் ஆசை வரும்
1. ஒயிலாட்டம்
1. ஒரு ஊமையின் ராகம்
1. ஒண்ணும் தெரியாத பாப்பா
1. கற்பூர முல்லை
1. காவல் நிலையம்
1. குறும்புக்காரன்
1. குணா
1. கும்பக்கரை தங்கையா
1. கேப்டன் பிரபாகரன்
1. கோபுர வாசலிலே
1. ஞான பறவை
1. சாந்தி எனது சாந்தி
1. சாமி போட்ட முடிச்சு
1. சின்ன தம்பி
1. சிறை கதவுகள்
1. சித்திரைப் பூக்கள்
1. சிகரம்
1. சிவரஞ்சனி
1. செந்தூரதேவி
1. சேரன் பாண்டியன்
1. தளபதி
1. தர்மதுரை
1. தம்பி வருவானாம்
1. தங்கமான தங்கச்சி
1. தங்கத்தாமரைகள்
1. தந்துவிட்டேன் என்னை
1. தம்பி ஊருக்குப் புதுசு
1. தம்பிக்கு ஒரு பாட்டு
1. தாலாட்டு கேக்குதம்மா
1. தாயம்மா
1. தீச்சட்டி கோவிந்தன்
1. தூதுபோ செல்லக்கிளியே
1. தைப்பூசம்
1. தையல்காரன்
1. நண்பர்கள்
1. நம்ம ஊரு மாரியம்மா
1. நல்லதை நாடு கேட்கும்
1. நாடு அதை நாடு
1. நான் போகும் பாதை
1. நான் புடிச்ச மாப்பிள்ளை
1. நாட்டுக்கு ஒரு நல்லவன்
1. நான் வளர்த்த பூவே
1. நாட்டை திருடாதே
1. நீ பாதி நான் பாதி
1. நெஞ்சமுண்டு நேர்மையுண்டு
1. பவுனு பவுனுதான்
1. பாதை மாறிய பயணம்
1. பாட்டொன்று கேட்டேன்
1. பிரம்மா
1. பிள்ளை பாசம்
1. புது மனிதன்
1. புதிய ராகம்
1. புத்தம் புது பயணம்
1. புது நெல்லு புது நாத்து
1. பெரும்புள்ளி
1. பொண்டாட்டி பொண்டாட்டிதான்
1. பொண்ணுக்கு சேதி வந்தாச்சு
1. பொண்டாட்டி சொன்னா கேட்டுக்கணும்
1. மறுபக்கம்
1. மனிதஜோதி
1. மகமாயி
1. மலைச்சாரல்
1. மனசார வாழ்த்துங்களேன்
1. மரிக்கொழுந்து
1. மாங்கல்யம் தந்துநானே
1. மாநகர காவல்
1. மூன்றெழுத்தில் என் மூச்சிருக்கும்
1. மூக்குத்தி பூ மேலே
1. ராசாத்தி வரும் நாள்
1. ருத்ரா
1. வணக்கம் வாத்தியாரே
1. வசந்தகால பறவை
1. வாசலிலே ஒரு வெண்ணிலா
1. வா அருகில் வா
1. வாக்கு மூலம்
1. விக்னேஷ்வர்
1. வீட்ல எலி வெளியிலே புலி
1. வெற்றி
1. வெற்றி படிகள்
1. வைதேகி கல்யாணம்
1. வைதேகி வந்தாச்சு
1. ஜென்ம நட்சத்திரம்

---
# தமிழ்த் திரைப்படங்களின் பட்டியல், 1989



1989 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அபூர்வ சகோதரர்கள்
1. அன்று பெய்த மழையில்
1. அன்னக்கிளி சொன்ன கதை
1. அத்தைமடி மெத்தையடி
1. அண்ணனுக்கு ஜே
1. அன்புக்கட்டளை
1. ஆராரோ ஆரிரரோ
1. இதய தீபம்
1. இது உங்க குடும்பம்
1. ரெட்டை குழல் துப்பாக்கி
1. உத்தம புருஷன்
1. என் கணவர்
1. என் தங்கை
1. எல்லாமே என் தங்கச்சி
1. என்னருமை மனைவி
1. எங்க அண்ணன் வரட்டும்
1. எங்க ஊரு மாப்பிள்ளை
1. எங்க வீட்டு தெய்வம்
1. என்ன பெத்த ராசா
1. என் ரத்தத்தின் ரத்தமே
1. என் புருஷன்தான் எனக்கு மட்டும்தான்
1. ஒரே தாய் ஒரே குலம்
1. ஒரே ஒரு கிராமத்திலே
1. ஒரு தொட்டில் சபதம்
1. ஒரு பொண்ணு நினைச்சா
1. கரகாட்டக்காரன்
1. காவல் பூனைகள்
1. காலத்தை வென்றவன்
1. காதல் என்னும் நதியினிலே
1. குற்றவாளி
1. கைவீசம்மா கைவீசு
1. சங்கு புஷ்பங்கள்
1. சந்தியா ராகம்
1. சரியான ஜோடி
1. சட்டத்தின் திறப்பு விழா
1. சம்சார சங்கீதம்
1. சகலகலா சம்மந்தி
1. சம்சாரமே சரணம்
1. சின்னப்பதாஸ்
1. சிவா
1. சின்ன சின்ன ஆசைகள்
1. சொந்தக்காரன்
1. சொந்தம் 16
1. சோலை குயில்
1. டில்லி பாபு
1. தர்மதேவன்
1. தர்மம் வெல்லும்
1. தங்கமணி ரங்கமணி
1. தங்கமான ராசா
1. தங்கமான புருஷன்
1. தங்கச்சி கல்யாணம்
1. தலைவனுக்கோர் தலைவி
1. தாய்நாடு
1. தாயா தாரமா
1. திராவிடன்
1. திருப்பு முனை
1. தென்றல் சுடும்
1. நாளை மனிதன்
1. நியாயத் தராசு
1. நினைவு சின்னம்
1. நீ வந்தால் வசந்தம்
1. நெத்தி அடி
1. படிச்சபுள்ள
1. பாசமழை
1. பாட்டுக்கு ஒரு தலைவன்
1. பாண்டி நாட்டுத் தங்கம்
1. பிக்பாக்கெட்
1. பிள்ளைக்காக
1. புதிய பாதை
1. புது மாப்பிள்ளை
1. புதுப்புது அர்த்தங்கள்
1. பூ மனம்
1. பெண்புத்தி முன்புத்தி
1. பொறுத்தது போதும்
1. பொன்மன செல்வன்
1. பொண்ணு பாக்க போறேன்
1. பொங்கி வரும் காவேரி
1. மனிதன் மாறிவிட்டான்
1. மனசுகேத்த மகராசா
1. மணந்தால் மகாதேவன்
1. மாப்பிள்ளை
1. மீனாட்சி திருவிளையாடல்
1. முந்தானை சபதம்
1. மூடு மந்திரம்
1. யோகம் ராஜயோகம்
1. ராஜநடை
1. ராஜா ராஜாதான்
1. ராஜாதி ராஜா
1. ராஜா சின்ன ரோஜா
1. ராதா காதல் வராதா
1. ராசாத்தி கல்யாணம்
1. வரம்
1. வருஷம் 16
1. வலது காலை வைத்து வா
1. வாய்க் கொழுப்பு
1. வாத்தியார் வீட்டுப் பிள்ளை
1. விழியோர கவிதை
1. வெற்றி விழா
1. வெற்றி மேல் வெற்றி
1. வேட்டையாடு விளையாடு
1. ஸ்ரீ ராமானுஜாசாரியா

---
# தமிழ்த் திரைப்படங்களின் பட்டியல், 1988



1988 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அக்னி நட்சத்திரம்
1. அவள் மெல்ல சிரித்தாள்
1. அண்ணாநகர் முதல் தெரு
1. இது நம்ம ஆளு
1. இது எங்கள் நீதி
1. இரயிலுக்கு நேரமாச்சு
1. இல்லம்
1. இரண்டில் ஒன்று
1. இதுதான் ஆரம்பம்
1. இரத்த தானம்
1. உழைத்து வாழ வேண்டும்
1. உரிமை கீதம்
1. உன்னால் முடியும் தம்பி
1. உள்ளத்தில் நல்ல உள்ளம்
1. ஊமைக்குயில்
1. ஊமைத்துரை
1. ஊரைத் தெரிஞ்சுக்கிட்டேன்
1. என் உயிர் கண்ணம்மா
1. என் தங்கை கல்யாணி
1. என் தங்கச்சி படிச்சவ
1. என் தமிழ் என் மக்கள்
1. என்னை விட்டுப் போகாதே
1. என் ஜீவன் பாடுது
1. எங்க ஊரு காவல்காரன்
1. என் பொம்முக்குட்டி அம்மாவுக்கு
1. என் வழி தனி வழி
1. ஒருவர் வாழும் ஆலயம்
1. கடற்கரை தாகம்
1. கலியுகம்
1. கல்யாணப்பறவைகள்
1. கண் சிமிட்டும் நேரம்
1. கதாநாயகன்
1. கழுகுமலைக் கள்ளன்
1. கல்லூரிக் கனவுகள்
1. கனம் கோர்ட்டார் அவர்களே
1. காலையும் நீயே மாலையும் நீயே
1. காளிச்சரண்
1. குரு சிஷ்யன்
1. குங்குமக்கோடு
1. கைகொடுப்பாள் கற்பகாம்பாள்
1. கைநாட்டு
1. கொடி பறக்குது
1. கோயில் மணியோசை
1. சர்க்கரை பந்தல்
1. சத்யா
1. சகாதேவன் மகாதேவன்
1. சிகப்பு தாலி
1. சுதந்திர நாட்டின் அடிமைகள்
1. சுட்டிப் பூனை
1. சூரசம்ஹாரம்
1. செண்பகமே செண்பகமே
1. செந்தூரப்பூவே
1. சொல்ல துடிக்குது மனசு
1. தர்மத்தின் தலைவன்
1. தப்புக் கணக்கு
1. தங்க கலசம்
1. தம்பி தங்கக் கம்பி
1. தாயம் ஒண்ணு
1. தாய் மேல் ஆணை
1. தாய்ப்பாசம்
1. தெற்கத்திக்கள்ளன்
1. தென்பாண்டிச்சீமையிலே
1. நல்லவன்
1. நம்ம ஊரு நாயகன்
1. நான் சொன்னதே சட்டம்
1. நெத்திஅடி
1. பறவைகள் பலவிதம்
1. பாசப் பறவைகள்
1. பாட்டி சொல்லைத் தட்டாதே
1. பாடாத தேனீக்கள்
1. பாடும் பறவைகள்
1. பாய்மரக்கப்பல்
1. பார்த்தால் பசு
1. பூந்தோட்ட காவல்காரன்
1. பூவுக்குள் பூகம்பம்
1. பூவும் புயலும்
1. பெண்மணி அவள் கண்மணி
1. மக்கள் ஆணையிட்டால்
1. மணமகளே வா
1. மனைவி ரெடி
1. மாப்பிள்ளை சார்
1. ராசாவே உன்னெ நம்பி
1. வசந்தி
1. வீடு மனைவி மக்கள்
1. ஜாடிக்கேத்த மூடி
---
# தமிழ்த் திரைப்படங்களின் பட்டியல், 1987



1987 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
- அஞ்சாத சிங்கம்
- அன்புள்ள அப்பா
- அருள் தரும் ஐயப்பன்
- ஆனந்த்
- ஆளப்பிறந்தவன்
- ஆண்களை நம்பாதே
- ஆனந்த ஆராதனை
- ஆயுசு நூறு
- இலங்கேஸ்வரன்
- இனிய உறவு பூத்தது
- இவர்கள் இந்தியர்கள்
- இவர்கள் வருங்காலத் தூண்கள்
- இனி ஒரு சுதந்திரம்
- இவள் ஒரு பௌர்ணமி
- இது ஒரு தொடர்கதை
- உழவன் மகன்
- உள்ளம் கவர்ந்த கள்வன்
- ஊர்க்காவலன்
- ஊர்க்குருவி
- எல்லைக்கோடு
- எங்க சின்ன ராசா
- எங்க வீட்டு இராமாயணம்
- எங்க ஊரு பாட்டுக்காரன்
- ஏட்டிக்கு போட்டி
- ஒரே ரத்தம்
- ஒரு தாயின் சபதம்
- ஒன்று எங்கள் ஜாதியே
- கவிதை பாட நேரமில்லை
- கதைகதையாம் காரணமாம்
- கடமை கண்ணியம் கட்டுப்பாடு
- கல்யாணக் கச்சேரி
- காணி நிலம்
- காதல் பரிசு
- காலம் மாறுது
- காவலன் அவன் கோவலன்
- கிருஷ்ணன் வந்தான்
- கிராமத்து குயில்
- கிழக்கு ஆப்பிரிக்காவில் ஷீலா
- குடும்பம் ஒரு கோவில்
- கூலிக்காரன்
- கூட்டுப்புழுக்கள்
- சங்கர் குரு
- சட்டம் ஒரு விளையாட்டு
- சிறைப்பறவை
- சின்னத்தம்பி பெரியதம்பி
- சின்னபூவே மெல்லபேசு
- சின்னக்குயில் பாடுது
- செல்லக்குட்டி
- சொல்வதெல்லாம் உண்மை
- தங்கச்சி
- தாம்பத்யம்
- தாலிதானம்
- தாயே நீயே துணை
- திருமதி ஒரு வெகுமதி
- தீர்த்தக் கரையினிலே
- துளசி
- தூரத்துப் பச்சை
- நல்ல பாம்பு
- நாயகன்
- நினைவே ஒரு சங்கீதம்
- நினைக்க தெரிந்த மனமே
- நிலாவை கையிலே புடிச்சேன்
- நீதிக்குத் தண்டனை
- நேரம் நல்லாருக்கு
- பரிசம் போட்டாச்சு
- பருவ ராகம்
- பாடு நிலாவே
- பாசம் ஒரு வேஷம்
- புயல் பாடும் பாட்டு
- பூமழை பொழியுது
- பூ பூவா பூத்திருக்கு
- பூவே இளம் பூவே
- பூவிழி வாசலிலே
- பூக்கள் விடும் தூது
- பேசும் படம்
- பேர் சொல்லும் பிள்ளை
- மனிதன்
- மனைவி ரெடி
- மைக்கேல் ராஜ்
- மை டியர் லிசா
- மேகம் கறுத்திருக்கு
- முத்துக்கள் மூன்று
- முப்பெரும் தேவியர்
- மீண்டும் மகான்
- மக்கள் என் பக்கம்
- மனதில் உறுதி வேண்டும்
- மங்கை ஒரு கங்கை
- வண்ணக் கனவுகள்
- வளையல் சத்தம்
- வாழ்க வளர்க
- விலங்கு
- வீர பாண்டியன்
- வீரன் வேலுத்தம்பி
- வெளிச்சம்
- வேதம் புதிது
- வேலுண்டு வினையில்லை
- வேலைக்காரன்
- வைராக்கியம்
- ரேகா
- ரெட்டை வால் குருவி
- ராஜ மரியாதை
- ஜல்லிக்கட்டு
- ஜாதிப்பூக்கள்
---
# டைபர்


**டைபர்** (*Tiber*) ஆறு இத்தாலியில் உள்ள மூன்றாவது நீளமான ஆறாகும். இதன் நீளம் 406 கி.மீ ஆகும். இவ் ஆறு இத்தாலியின் டஸ்க்கனி என்னும் பகுதியில் உள்ள தெற்கு-வடக்காக அமைந்திருக்கும் அப்பென்னைன் மலைத் தொடரில் தொடங்கி தெற்கு நோக்கி ஓடி இத்தாலியின் தென்மேற்கே உள்ள டிர்ரேனியன் கடலில் கலக்கின்றது.
# பொன். கந்தையா


**பொன்னம்பலம் கந்தையா** (1 சூலை 1914 – 9 செப்டம்பர் 1960) ஈழத்துத் தமிழ் அரசியல்வாதி. இலங்கையின் வரலாற்றில் தமிழ் மக்களால் தெரிவு செய்யப்பட்ட ஒரேயொரு இடதுசாரி நாடாளுமன்ற உறுப்பினர். தாழ்த்தப்பட்ட தமிழ்ச் சிறுவர்களின் கல்வி மேம்பாட்டிற்காகப் பாடசாலைகளில் அவர்களையும் அனுமதிக்க வேண்டுமென்று கோரியவேளை 60களில் கல்வி அமைச்சராக இருந்த டபிள்யூ. தகநாயக்காவின் உதவியினால் தாழ்த்தப்பட்ட பிள்ளைகள் படிப்பதற்கென வசதியற்ற பகுதிகளில் 11 பாடசாலைகளைத் தொடக்கி வைத்தார். தனிச் சிங்களச் சட்டம் கொண்டு வரப்பட்ட போது பொன் கந்தையா *நெருக்கடியிலிருந்து நெருக்கடிக்கு* என்ற தலைப்பில் நாடாளுமன்றத்தில் புகழ் கொண்ட உரையை நிகழ்த்தினார்.  

## வாழ்க்கைச் சுருக்கம்
வடமராச்சியில் கரவெட்டியில் பிறந்த பொன். கந்தையா யாழ்ப்பாணம் இந்துக் கல்லூரியில் கல்வி கற்றார். இலங்கைப் பல்கலைக்கழகத்தில் பட்டப்படிப்பை முடித்துக் கொண்டு புலமைப்பரிசில் பெற்று கேம்பிரிட்ஜ் பல்கலைக்கழகம் சென்றார். இரண்டு ஆண்டுகளில் பொருளியலில் முதுமாணிப் பட்டம் பெற்றார். ஒக்ஸ்போர்ட் பல்கலைக்கழகத்தில் மேலும் இரண்டாண்டுகள் கல்வி கற்று இலங்கை திரும்பினார். இலங்கைப் பல்கலைக்கழகத்தில் விரிவுரையாளராகப் பணியாற்றிய கந்தையா பின்னர் பேராதனைப் பல்கலைக்கழகத்தில் நூலகராகப் பதவியேற்றார். கொழும்பு மாநகர சபையின் வேண்டுகோளின்படி, கொழும்பு பொது நூல்நிலையத்தை சீர்திருத்துவது பற்றி ஆராய்ந்து அறிக்கை வழங்கினார். பின்னர் மானிப்பாய் இந்துக் கல்லூரியில் ஆசிரியராகப் பணியைத் தொடர்ந்தார்.  

## அரசியல் வரலாறு
பொன்னம்பலம் கந்தையா இங்கிலாந்தில் கல்வி கற்ற போது இடதுசாரி மாணவர்களாக இருந்த பீட்டர் கெனமன், எஸ். ஏ. விக்கிரமசிங்க ஆகியோருடன் பழகும் வாய்ப்பைப் பெற்றார். இலங்கை திரும்பிய பொழுது இடதுசாரி சிந்தனையுடன் வந்தார். இலங்கையில் கம்யூனிஸ்ட் அமைப்பை உருவாக்குவதில் முதன்மைப் பங்கு வகித்தார்.  

## தேர்தல் வெற்றி
பருத்தித்துறை தேர்தல் தொகுதியில் 1947, 1952 தேர்தல்களில் பொதுவுடைமைக் கட்சி சார்பில் போட்டியிட்டுத் தோற்றார். ஆனாலும் 1956 தேர்தலில் 6,317 மேலதிக வாக்குகளினால் வெற்றியீட்டினார். பொன். கந்தையா 14,381 வாக்குகளும், மு. சிவசிதம்பரம் (சுயேட்சை) 8,064 வாக்குகளும், கே. துரைரத்தினம் (சமஷ்டிக் கட்சி) 5,859 வாக்குகளும் பெற்றனர். பின்னர் 1960 மார்ச் மாதத்தில் நடந்த தேர்தலில் புதிதாக உருவாக்கப்பட்ட உடுப்பிட்டி தேர்தல் தொகுதியில் போட்டியிட்டுத் தோல்வியடைந்தார்.
# நியண்டர்தால் மனிதன்


**நியண்டர்தால்** (*Neanderthal*, *Homo neanderthalensis*), ஐரோப்பாவிலும் மேற்கு ஆசியாவின் சில பகுதிகளிலும் வாழ்ந்திருந்த ஹோமோ வகை இனமாகும். முன்-நியாண்டர்தால் குணங்கள் 3,50,000 ஆண்டுகளுக்கு முன்னமே ஐரோப்பாவில் காணப்பட்டது. முழுமையான நியண்டர்தால் குணங்கள் 1,30,000 ஆண்டுகளுக்கு முன்னர் உருவாகிவிட்டிருந்தது. 24, 000 ஆண்டுகளுக்கு முன்னர் ஐரோப்பாவில் இவ்வினம் அழிந்துபோனது.  

நியண்டர்தால் மனித எச்சங்கள் ஜெர்மனியின் நியண்டர்தால் என்னும் பிரதேசத்தில் கண்டுபிடிக்கப்பட்டதால் இப்பெயரால் அழைக்கப்படுகிறான். இவன் நெருப்பை பயன்படுத்தினான்; குகையில் வாழ்ந்தான்; தோலாடை அணிந்தான்.  

## கருவிகள்

தென்மேற்கு பிரான்சில் 50,000 ஆண்டு பழமை வாய்ந்த *பெச்சுடியாசிசு (Pech-de-l’Azé I)* தளத்தில் கண்டறியப்பட்ட மாங்கனீசு ஈர் ஆக்சைடு கற்கள் நியண்டர்தால் மனிதர்கள் வேதியியல் அறிவுபெற்று நெருப்பை உண்டாக்கியிருக்கிறார்கள் என நிறுவுகிறது.  

ஸ்பெயினில் உள்ள குகைகளை அடிப்படையாகக் கொண்டு, நியாண்டர்தால்கள் குறியீடுகளைப் பயன்படுத்துவதற்கும், சுருக்கமாகச் சிந்திக்கும் திறன் பெற்றவர்கள் என்றும் லிஸ்பன் பல்கலைக்கழகத்தின் பேராசிரியரான ஜோவோ சில்ஹாவோ கூறினார்.  

## மேலும் பார்க்க
- பீக்கிங் மனிதன்
# பீக்கிங் மனிதன்


**பீக்கிங் மனிதன்** 250,000 ஆண்டுகளின் முன் வாழ்ந்த மனிதன். இவன் முழுவளர்ச்சியடையாத மனிதக்குரங்கு மனிதன். 1929 இல் பீக்கிங் மனிதனின் மண்டையோட்டுப் புதையுருவம் சீனாவின் பீக்கிங் நகரருகில் கண்டுபிடிக்கப்பட்டது. அதனாலேயே இம்மனிதனுக்கு இப்பெயர் வழங்கப்பட்டது.  

பீக்கிங் மனிதர்கள் கல்லாயுதங்களைப் பயன்படுத்தினர். நெருப்பின் பயனை அறிந்திருந்தனர்.  
## வரலாறு
சீனாவின் தலைநகரம் பெய்ஜிங் (பழைய பெயர் பீகிங்) அருகில் உள்ள சொவ்கொவ்தியான் என்ற பள்ளத்தாக்கில் 1921இல் சுவீடனைச் சேர்ந்த ஆய்வாளர் ஆண்டர்சன் என்பவர் அகழ்வாராய்ச்சி நடத்தினார். 1923இல் ஆண்டர்சனின் உதவியாளரான ஓட்டோ ஸ்டேன்ஸ்கி, பண்டைய மனிதனின் கடைவாய்ப்பற்கள் சிலவற்றைக் கண்டெடுத்தார். 1926இல் அதுகுறித்த செய்திகளை, ஆய்வு அறிக்கைகளை ஓட்டோ வெளியிட்டார். அதற்குப் பிறகு அதே பகுதியில் நடத்தப்பட்ட அகழ்வாராய்ச்சியில், கீழ்தாடையுடன் கூடிய சில பற்கள், மண்டை ஓட்டின் சில துண்டுகள் கண்டெடுக்கப்பட்டன. பிறகு சீனத் தொல்பொருள் ஆய்வாளர்கள் சிலரது தலைமையிலும், சார்டின் என்ற பிரெஞ்சு ஆய்வாளரது முயற்சியிலும் அங்கே தொடர்ந்து தேடுதல் பணி நடைபெற்றது. அடுத்த சில வருடங்களில் ஆதிமனிதனின் ஆறு முழுமையான மண்டை ஓடுகள் கிடைத்தன. தவிர, மண்டை ஓட்டின் பகுதிகள், பற்கள், தாடை எலும்புகள் என மொத்தம் 200 படிமங்கள் கிடைத்தன. அந்த மண்டை ஓடுகளுக்குச் சொந்தமான மனிதர்களுக்கு ‘பீகிங் மனிதன்’ என்று பெயரிடப்பட்டது.  

இதன் பிறகு ஆய்வாளர்கள் இந்த மண்டையோடுகள் குறித்து தங்கள் ஆராய்ச்சிப் பணிகளைத் தொடர்ந்தார். பீகிங் மனிதனுக்கு முன்பாகவே கண்டெடுக்கப்பட்டவன் ஜாவா மனிதன். நீளமான கைகளையுடைய ஜாவா மனிதனை முழுமையான வளர்ச்சியடைந்த மனிதர்களாக ஆய்வாளர்களால் ஏற்றுக்கொள்ள முடியவில்லை.  

இந்த ஆய்வுகளின்படி பீகிங் மனிதன் ஜாவா மனிதனைவிட வளர்ச்சியடைந்தவனாகக் கருதப்படுகிறான். அவன் இரண்டு கால்களால் நிமிர்ந்து நடந்திருக்கிறான். கல்லால் ஆன ஆயுதங்களைப் பயன்படுத்தியிருக்கிறான். நெருப்பின் பயனை அறிந்திருக்கிறான். எனவே, அவனிடம் மனித குலத்தின் பண்பாடு இருந்திருக்கிறது. இன்றைய நாகரிக மனிதனின் மூதாதையன் பீகிங் மனிதனே என்று சார்டின் தனது ஆய்வுகள் மூலம் விளக்கினார். பீகிங் மனிதன், சுமார் 2,50,000 ஆண்டுகளுக்கு முன்பு வாழ்ந்திருக்கலாம் என்று சார்டினின் ஆய்வுகள் தெரிவித்தன. மனித இனத்தின் வரலாற்றை விளக்குவதில் பீகிங் மனிதனின் கண்டுபிடிப்பு மிக முக்கியமானதாகக் கருதப்படுகிறது. இரண்டாம் உலகப்போரின்போது இந்த மண்டையோடுகள் காணாமல் போயின.  

## தூணை நூற்கள்
- *மூதாதையரைத் தேடி*, சி.கி. ஜெயகரன், நவம்பர் 1991, காலச்சுவடு பதிப்பகம், நாகர்கோவில்.
# விசுவநாத நாயக்கர்


**விசுவநாத நாயக்கர்** மதுரையை ஆண்ட நாயக்க மன்னர்களுள் முதலாமவர் ஆவார். இவர் கிருஷ்ணதேவராயரின் படைதளபதியான நாகம நாயக்கரின் மகனாவார். இவர் பலிஜா சாதியின் கரிகாபதி குடும்பத்தைச் சேர்ந்தவர். இவரது ஆட்சியில் கேரளத்தின் முப்பது பகுதிகள் உட்பட மதுரை, இராமநாதபுரம், திருநெல்வேலி, திருச்சி, கோயம்புத்தூர், சேலம் ஆகிய பகுதிகள் அடங்கியிருந்தன. இவர் 72 பாளையங்களை உருவாக்கினார் . அவை 1800 ஆம் ஆண்டுவரை நீடித்திருந்தன.  

15 ஆம் நூற்றாண்டில் இந்தியாவின் தென்மண்டலங்களில் ஒன்றான மதுரைக்கு அரசப்பிரதிநிதியாக இருந்தவர் விசுவநாத நாயக்கர்.விஜயநகரப்பேரரசின் வீழ்ச்சிக்குப் பின்னர் இவர் மதுரையின் ஆட்சியாளரானார். மதுரையில் நாயக்கர் வம்சத்தினை நிறுவியவர் இவரே ஆவார்.  
விசுவநாத நாயக்கரின் போர்படையை வழிநடத்தியவர் ஆரியநாத முதலியார்.இவர் விசுவநாத நாயக்கரின் படையை வழிநடத்தியதோடு,அதனை இரண்டாவது சிறந்த தளபதியாக(போருக்கு அனுப்பப்படும் சிறந்த படைப்பிரிவு) ஆக்கியதோடு பின்னாளில் தென்னிந்தியாவில் பல பகுதிகளை ஆட்சியைப் பிடித்தார்.விசுவநாத நாயக்கருக்குப் பின் அவரது மகனான கிருஷ்ணப்ப நாயக்கர்,இவர் தந்தையது திறமையான மந்திரியான ஆரியநாதனுடன் இணைந்து,மதுரை இராச்சியத்தை,நாயக்கர் ஆட்சியின் கீழ் விரிவுபடுத்தி,பண்டைய பாண்டியர் ஆட்சிப்பகுதியையும் மதுரை நாயக்கர் ஆட்சியின் கீழ் கொண்டுவந்தனர். அதோடு அவர் விஜயநகர பேரரசிடம் முறையிட்டதன் பேரில், நாகம்ம நாயக்கரின் கீழ் பாண்டியருக்கு உதவியாக ஒரு பயணம் ஏற்பாடு செய்யப்பட்டது. நாகம்ம நாயக்கர் வீரகேசசோழனை வீழ்த்தி மதுரை அரியணையைக் கைப்பற்றினார்.விஜயநகர சக்கரவர்த்தி யாராவது ஒருவர் இச்சிக்கலைச் சரிசெய்ய வேண்டுமென்று கேட்டுக்கொண்டபோது,நாகம்ம நாயக்கரின் சொந்த மகனான விசுவநாத நாயக்கர் முன்வந்தார்.மன்னர் விசுவநாதநாயக்கரோடு,கிளர்ச்சியாளருக்கு எதிராக ஒரு படையையும் அனுப்பிவைத்தார்.அதன்படியே அவர் தனது தந்தையை விஜயநகர சக்கரவர்த்தியிடம் ஒப்படைத்தார்.இந்த விசுவாசத்தின் வெகுமதியாகவே மன்னர், விசுவநாத நாயக்கரை மதுரை மற்றும் தமிழ்நாட்டின் பிற பகுதிகளுக்கு மன்னராக நியமித்தார். மதுரையில் நாயக்க மன்னர்கள் ஆட்சி உருவானது..(1529).  
## திரைப்படம்
தாசரி நாராயண ராவ் எழுதி இயக்கிய விசுவநாத நாயக்குடு என்கிற தெலுங்கு திரைப்படம் விசுவநாத நாயக்கரின் வாழ்க்கை வரலாற்றினை அடிப்படையாகக் கொண்டது.
# முதலாம் கிருஷ்ணப்ப நாயக்கர்

**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**முதலாம் கிருஷ்ணப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1564 முதல் 1572 வரை ஆகும். விசுவநாத நாயக்கரின் மகன் பரமக்குடிப் பாளையக்காரனை அடக்கியவர்.
# வீரப்ப நாயக்கர்


**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**வீரப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1572 முதல் 1595 வரை ஆகும். முதலாம் கிருஷ்ணப்ப நாயக்கனின் மகன். இவரது ஆட்சிகாலத்தில் அமைதி நிலவியது. சிதம்பரம் கோயிலின் வடக்கு கோபுரத்தையும் ஆயிரங்கால் மண்டபத்தையும் கட்டுவித்தார்.
# இரண்டாம் கிருஷ்ணப்ப நாயக்கர்



**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**இரண்டாம் கிருஷ்ணப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1595 முதல் 1601 வரை ஆகும். இவர் விஜயநகர மன்னன் முதலாம் வேங்கடவனுகுக் கப்பம் கட்டுவதை நிறுத்தியதாக ஹீராஸ் என்ற பாதிரியார் குறிப்பிட்டுள்ளார்.
# முத்துக் கிருஷ்ணப்ப நாயக்கர்


**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**முத்துக் கிருஷ்ணப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1601 முதல் 1609 வரை ஆகும். இவர் ஆட்சிக் காலத்தில் சேதுபதிக்கும் இவருக்கும் பிரச்சினை ஏற்பட்டது.  
இவரின் மகன்கள் முதலாம் முத்துவீரப்ப நாயக்கர் மற்றும் திருமலை நாயக்கர்.
# முதலாம் முத்துவீரப்ப நாயக்கர்


**<big>''' மதுரை நாயக்க மன்னர்கள் '''</big>**

| **ஆட்சி மொழி** | தமிழ், தெலுங்கு |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**முதலாம் முத்துவீரப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1609 முதல் 1623 வரை ஆகும். இவர் ஆட்சிக் காலத்தில் மதுரை, தஞ்சை நாயக்கர்களிடையே போர் மூண்டதால் தலைநகரை மதுரையிலிருந்து திருச்சிக்கு மாற்றினார் .
# இரண்டாம் முத்துவீரப்ப நாயக்கர்

**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |

**இரண்டாம் முத்துவீரப்ப நாயக்கர்** நாயக்க மன்னர்களுள் ஒருவர். இவரது ஆட்சிக் காலம் 1659-ஆம் ஆண்டில் நான்கு மாதங்கள் மட்டுமேயாகும். இவர் காலத்தில் லிங்கம நாயக்கர் தலைமையில் திருச்சிக் கோட்டை வலுவாக்கப்பட்டது.  

பொ.ஆ. 1659-ஆம் ஆண்டிலேயே இரண்டாம் முத்துவீரப்பனின் மகன் சொக்கநாத நாயக்கர் ஆட்சிக்கு வந்தார். நாயக்க மன்னர்களில் திருமலை நாயக்கருக்கு அடுத்தபடியா சொக்கநாத நாயக்கர் புகழ்பெற்றிருந்தார். 23 ஆண்டுகள் இவர் ஆட்சிபுரிந்தார்.
# சொக்கநாத நாயக்கர்


**<big>''' மதுரை நாயக்க மன்னர்கள் '''</big>**

| **ஆட்சி மொழி** | [[], தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**சொக்கநாத நாயக்கர்** நாயக்க மன்னர்களுள் ஒருவர். இவரது ஆட்சிக் காலம் 1659 முதல் 1682 வரை ஆகும். இவர் தலைநகரைத் திருச்சிக்கு மாற்றினார், இராணி மங்கம்மாள் இவருடைய மனைவி ஆவார், அரங்க கிருஷ்ண முத்துவீரப்ப நாயக்கர் இவருடைய மகன் ஆவார் .  

மதுரை நாயக்கர் மன்னர்களால் கி.பி.17-ஆம் நூற்றாண்டின் மத்தியில் கட்டப்பட்ட சொக்கநாத நாயக்கர் அரண்மனை தற்போது இராணி மங்கம்மாள் கொலு மண்டபம் என்றழைக்கப்படுகிறது. இது திருச்சிராப்பள்ளியில் புகழ்பெற்ற மலைக்கோட்டையின் அடிவாரத்தில் அமைந்துள்ளது. தற்போது இங்கு, திருச்சி அரசு அருங்காட்சியகம் செயல்பட்டு வருகிறது.  
அழகிரி நாயக்கரை தஞ்சையில் ஆட்சியில் அமர்த்தினார். அழகிரி நாயக்கர் 1674 இல் தன்னை மதுரை நாயக்கர் ஆட்சியிலிருந்து விடுவித்துக் கொண்டார்.
# விக்கிப்பீடியா:ஆண்டு நிறைவுகள்/பெப்பிரவரி 13


**பெப்ரவரி 13**: உலக வானொலி நாள்  
- 1542 &ndash; முறைபிறழ்புணர்ச்சிக் குற்றச்சாட்டின் பேரில் இங்கிலாந்தின் எட்டாம் என்றி மன்னரின் ஐந்தாம் மனைவி கேத்தரின் அவார்டு தூக்கிலிடப்பட்டார்.
- 1689 &ndash; வில்லியம், மேரி ஆகியோர் இங்கிலாந்தின் கூட்டாட்சியாளர்களாக அறிவிக்கப்பட்டனர்.
- 1880 &ndash; தாமசு ஆல்வா எடிசன் எடிசன் விளைவை அவதானித்தார்.
- 1931 &ndash; பிரித்தானியாவின் இந்தியப் பேரரசு தனது தலைநகரை கொல்கத்தாவில் இருந்து புது தில்லிக்கு நகர்த்தியது.
- 2004 &ndash; அண்டவெளியின் மிகப்பெரிய வைர, வெண்குறு விண்மீன் *பிபிஎம் 37093* கண்டுபிடிக்கப்பட்டதாக அறிவிக்கப்பட்டது.
- 2008 &ndash; ஆத்திரேலியப் பழங்குடியினரின் குழந்தைகளை 1869-1969 காலப்பகுதிகளில் அவர்களின் குடும்பங்களில் இருந்து **கட்டாயமாகப் பிரித்தமைக்காக** (படம்) ஆத்திரேலிய அரசு சார்பாக பிரதமர் கெவின் ரட் பொது மன்னிப்புக் கேட்டார்.
**அ. மருதகாசி** (பி.&nbsp;1920) **செய்குத்தம்பி பாவலர்** (இ.&nbsp;1950) **பாலு மகேந்திரா** (இ.&nbsp;2014)
# விக்கிப்பீடியா:ஆண்டு நிறைவுகள்/பெப்பிரவரி 14


**பெப்ரவரி 14**: உலக காதலர் நாள்  
- 1779 &ndash; அவாயில் ஆதிவாசிகளால் கப்டன் ஜேம்ஸ் குக் கொல்லப்பட்டார்.
- 1918 &ndash; சோவியத் ஒன்றியம் கிரெகொரியின் நாட்காட்டியை ஏற்றுக் கொண்டது.
- 1929 &ndash; சிக்காகோவில் வேலண்டைன் நாளன்று அல் கபோனின் எதிராளிகள் ஏழு பேர் படுகொலை செய்யப்பட்டனர்.
- 1961 &ndash; 103வது தனிமம் இலாரென்சியம் கலிபோர்னியா பல்கலைக்கழகத்தில் கண்டுபிடிக்கப்பட்டது.
- 1989 &ndash; யூனியன் கார்பைட் நிறுவனம் 1984 **போபால் பேரழிவிற்காக** (படம்) இந்திய அரசிற்கு 470 மில்லியன் அமெரிக்க டொலர்கள் நட்ட ஈடாக வழங்க சம்மதித்தது.
- 1998 &ndash; கோயம்புத்தூர் நகரின் பல இடங்களில் குண்டுகள் வெடித்ததில் 58 பேர் கொல்லப்பட்டனர். 250 பேர் காயமுற்றனர்.
- 2005 &ndash; கல்லூரி மாணவர்கள் சிலரால் யூடியூப் ஆரம்பிக்கப்பட்டது.
**பி. சாம்பமூர்த்தி** (பி.&nbsp;1901) **இராமநாதபுரம் சி. சே. முருகபூபதி** (பி.&nbsp;1914) **அ. ந. கந்தசாமி** (இ.&nbsp;1968)
# அரங்க கிருஷ்ண முத்துவீரப்ப நாயக்கர்



**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**அரங்க கிருஷ்ண முத்துவீரப்ப நாயக்கர்** (மூன்றாம் முத்துவீரப்ப நாயக்கர்) நாயக்க மன்னர்களுள் ஒருவர். இவரது ஆட்சிக் காலம் 1682 முதல் 1689 வரை ஆகும். இவர் சொக்கநாத நாயக்கரின் மகன். இவன் பட்டத்திற்கு வரும்போது 15 வயதினனாக இருந்ததால் இவரது தாய் மங்கம்மாளே ஆட்சிப் பொறுப்பேற்று நடத்தினார்.
# விஜயரங்க சொக்கநாத நாயக்கர்


**<big>''' மதுரை நாயக்க மன்னர்கள் '''</big>**

| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**விஜயரங்க சொக்கநாத நாயக்கர்** நாயக்க மன்னர்களுள் ஒருவர். இவரது ஆட்சிக் காலம் 1706 முதல் 1731 வரை ஆகும். இவர் இராணிமங்காமாளின் பேரன். பெருமளவு சமயப் பணிகள் செய்தார். குழந்தைகள் எதுவுமின்றி இறந்தார். ஆதலால் இவருக்குப்பின் இவனது மனைவி இராணி மீனாட்சி ஆட்சிக்கு வந்தார்.
# இராணி மீனாட்சி


**<big>''' மதுரை நாயக்க மன்னர்கள் '''</big>**

| **ஆட்சி மொழி** | [[]], தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | தமிழகத்தில் சுல்தானிய ஆட்சி, ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**இராணி மீனாட்சி** மதுரை நாயக்க மன்னர்களின் கடைசி நாயக்க அரசியாவார். இவரது ஆட்சிக் காலம் 1731 முதல் 1739 வரை ஆகும். இராணி மங்கம்மாளின் பேரன் விஜயரங்க சொக்கநாத நாயக்கரின் மனைவி.  

அம்மையநாயக்கனூர் போரில் தோற்ற ராணி மீனாட்சியை, சந்தா சாகிப்பின் படைவீரர்கள் கைது செய்ததால், அவமானத்தால் தற்கொலை செய்து கொண்டார். இவருடன் மதுரை நாயக்க ஆட்சி முடிவுக்கு வந்தது.
# முதலாம் சடையவர்மன் குலசேகரன்


**முதலாம் சடையவர்மன் குலசேகரன்** பிற்காலப் பாண்டிய அரசர்களுள் ஒருவன். இவனது ஆட்சிக்காலம் 1190 முதல் 1217 வரை ஆகும். சோழ மன்னன் மூன்றாம் குலோத்துங்கனிடமிருந்து பாண்டிய நாட்டை மீண்டும் பெற்ற விக்கிரம பாண்டியனின் மகன். இவன் தற்போதைய மதுரை, இராமநாதபுரம், திருநெல்வேலிப் பிரதேசங்களை ஆண்டான்.
# சார்ல்ஸ் பாபேஜ்


**சார்ல்ஸ் பாபேஜ்** அல்லது **சார்லஸ் பாபேஜ்** (*Charles Babbage*, திசம்பர் 26, 1791 – அக்டோபர் 18, 1871) கணிதவியலாளர், கண்டுபிடிப்பாளர், பகுப்பாய்வுத் தத்துவவாதி, இயந்திரப் பொறியாளர் என்று பல பரிமாணங்கள் கொண்ட பிரித்தானியப் பல்துறையறிஞர். இங்கிலாந்தில் கேம்பிரிட்ஜ் பல்கலைக்கழகத்தில் உயர் கல்வி பயின்றார். இவர் கணிதத்தில் மிகுந்த நாட்டம் கொண்டவர். வித்தியாச பொறி 1882ல் இவரால் கண்டுபிடிக்கப்பட்டது. இதுவே இன்றைய கணினியின் அடிப்படைத் தத்துவம். இன்றைய கணினிகள் பயன்படுத்தும் எந்திரக் கணக்கியல் இயந்திரங்களைக் கண்டுபிடித்தவர். 1991 இல் பிரித்தானிய அறிவியலாளர்கள் இவர் திட்டமிட்டபடி வித்தியாசப் பொறியினை (difference engine) வடிவமைத்தனர். அது சரியாக இயங்கியமை இவரது திறமையை நிரூபித்தது.  

## சார்ல்ஸ் பாபேஜின் கண்டுபிடிப்புகள்
- வாகனமங்களின் வேகமானி
- கண் பரிசோதனைக்கருவி
- புகையிரதத்தின் தைனமோ மீற்றர்
- நியமத் தொடருந்துப் பாதை (railway track) அளவுக்கருவி
- சீரான அஞ்சல் கட்டண முறை
- கலங்கரை விளக்கு ஒளி
- கீறிவிச் ரேகைக் குறியீடு
- சூரிய ஒளி கொண்டு கண்களைச் சோதிக்கும் கருவி
- மணிச்சட்டம்
- நேப்பியர் கருவி
- பாஸ்கல் இயந்திரம்
- டிபரன்ஸ் இயந்திரம்